....फिर एक रात अचानक कुछ ऐसा हुआ कि सभी घबरा गए। बाबू जी को दिल का दौरा पडा। समीर ने विपिन को फोन किया तो वह भी दौडा आया और तृप्ति भी। विपिन बाबू जी की सेहत के लिए खुदको जिम्मेदार समझता था। उसे लगता था कि उसकी जिद ने ही बाबू जी को इस दशा तक पहुंचाया है। खैर उन्हें समय पर अस्पताल पहुंचा दिया गया। पंद्रह दिन वह अस्पताल में ही रहे। रीतूऔर समीर ने जी-जान से उनकी सेवा की। इस बीच घर की पूरी जिम्मेदारीतृप्ति ने संभाल ली। दीपावली करीब थी और उसी दिन बाबू जी को वापस घर आना था। तृप्ति ने पूरे घर को दीपमालाओं से सजाया था। बाबू जी लौटे तो उन्हें कुर्सी पर बिठाते हुए समीर ने कहा, 'बाबू जी, तृप्ति ने हमारी चिंता बहुत कम कर दी।